kardosdrur/scandi-wiki huggingface dataset:
Wenzel Müller

Wenzel Müller (født 26. september 1767, død 3. august 1835) var en østrigsk komponist og dirigent. Han anses som den mest produktive operakomponist nogensinde, idet han komponerede hele 166 operaer.

Liv og karriere 
Müller blev født i Markt Türnau i Mähren (vore dages Městečko Trnávka i Tjekkiet). Han læste hos Carl Ditters von Dittersdorf og optrådte som teatermusiker i sin ungdom. I 1786  blev han kapelmester ved teatret i Leopoldstadt, Wien. Fra 1807 til 1813 arbejdede han ved Det Tyske Teater i Prag, hvorefter han vendte tilbage til Leopoldstadt og arbejdede der indtil 1830. Under hans ledelse blev teatret et af de vigtigste i Wien. Han døde i Baden bei Wien.

Han var en populær og produktiv komponist, og han komponerede over 250 værker. Selvom han skrev adskillige operaer, som primært var syngespil, og han har rekord for flest komponerede operaer nogensinde, kendes han i dag bedst for sine lieder. Musikken i disse lieder var ofte vittig, og mange af de sange, han skrev i samarbejde med Ferdinand Raimund er stadig en del af Wiener-repertoiret.
Hans opera Die Schwestern von Prag inspirerede Ludwig van Beethoven til Kakadue-variationerne (Opus 121a). Han tillægges i dag den messe, som fejlagtigt er blevet kaldt Mozarts Tolvte Messe, K. Anh. 232.

Müller var gift to gange, og han anden hustru var Magdalena Valley Reining. Han havde fem børn, Therese (1791–1876), Caroline (1814–1868), Ottilia (1816–1817), Carl (f. 1815) og Joseph (f. 1816), hvoraf flere blev kendte operasangere.

Udvalgte værker 
Müller skrve bl.a. følgende værker:
Harlekin auf dem Parade Beth oder Nach dem Schlimmen folgt das Gute, pantomime (1784)
Das Sonnenfest der Braminen, syngespil i 2 akter (1790)
Kaspar der Fagottist oder Die Zauberzither, syngespil i 3 akter (1791)
Das neue Sonntagskind, syngespil i 2 akter (1793)
Die Schwestern von Prag, syngespil i 2 akter (1794)
Das lustige Beylager, syngespil i 2 akter (1797)
Die Teufels Mühle am Wienerberg, skuespil med sang i 4 akter (1799)
Die Belagerung von Ypsilon oder Evakathel und Schnudi, opera i 2 akter (1804)
Javima, opera i 3 akter (1807)
Samson, opera i 3 akter (1808)
Simon Plattkopf, der Unsichtbare, syngespil i 1 akt (1809)
Die Wunderlampe, opera i 4 akter (1810)
Der Fiaker al Marquis, opera i 3 akter (1816)
Aline oder Wien in einem andern Welttheil, opera i 3 akter (1822)
Der Barometermacher auf der Zauberinsel, skuespil med sang i 2 akter (1823)
Der schwarze See oder Der Blasebalgmacher und der Geist, skuespil med sang i 2 akter (1825)
Herr Josef und Frau Baberl, skuespil med sang i 3 akter (1826)
Die gefesselte Phantasie, skuespil med sang i 2 akter (1828)
Der Alpenkönig und der Menschenfeind, skuespil med sang i 2 akter (1828)

Henvisninger 

Peter Branscombe: "Müller, Wenzel."  The New Grove Dictionary of Opera, redigeret af Stanley Sadie (1992),  and

Eksterne henvisninger 

Kort biografi hos Aeiou Encyclopedia

Komponister fra Østrig
Dirigenter fra Østrig
Operakomponister fra Østrig
Østrigere i 1800-tallet
SD Itxako

SD Itxako (fuldenavn: Sociedad Deportiva Itxako) var en spansk kvindehåndboldklub fra Estella-Lizarra. Klubben blev opløst i 2013, efter mange succesrige år i både nationalt og international håndbold. De nåede at vinde det spanske mesterskab fire gange og nåede finalen ved kvindernes EHF Champions League i 2011.

Klubbens første deltagelse i en europæisk turnering var EHF Cup i 2003/04. De blev besejret i ottendedelsfinalen af ungarske Győri Audi ETO KC. I 2008 blev de nummer to i den spanske liga, efter Elda Prestigio. Også i denne sæson nåede holdet, denne gang finalen i EHF Cup, men tabte til russiske Dinamo Volgograd. I 2009 sikrede man klubbens første titel, da man vandt den spanske liga. Succesen blev fordoblet, da de vandt EHF Cup mod tyske HC Leipzig i finalen.

Klubben kunne ikke stille hold i sæsonen 2013-14, da de oplevede alvorlige økonomiske problemer i 2011, efter at have mistet hovedsponsoren Asfi. Den 17. oktober 2013 blev klubben opløst, ved en retssag.

Resultater 
 División de Honor Femenina de Balonmano:
 Vinder (4): 2009, 2010, 2011, 2012
 Finalist: 2008
 Copa de la Reina de Balonmano
 Vinder (3): 2010, 2011, 2012
 Supercopa de España
 Vinder (3): 2010, 2011, 2012
 Copa ABF
 Finalist: 2004, 2008
 Semifinalist: 2008
 EHF Champions League
 Finalist: 2011
 EHF Cup Winners' Cup Kvartfinalist: 2006
 EHF Cup' Vinder (1): 2009
 Finalist:'' 2008

Tidligere kendte spillere 

  Macarena Aguilar
  Nely Carla Alberto
  Jessica Alonso
  Leire Aramendia
  Alexandrina Barbosa
  Andrea Barnó
  Svetlana Bogdanova
  Marion Callavé
  Oana Şoit
  Verónica Cuadrado
  Véronique Démonière
  Naiara Egozkue
  Begoña Fernández
  Deonise Fachinello
  Simona Gogîrlă
  Lee Sang-eun
  Vera Lopes
  Carmen Martín
  Mirjana Milenković
  Silvia Navarro
  Nerea Pena
  Elisabeth Pinedo
  Anett Sopronyi
  Raphaëlle Tervel
  Emilija Turej
  Marieke van der Wal
  Maja Zebić

Eksterne henvisninger 
 Klubbens hjemmeside 

Itxako
Etableret i 1990
Ophørt i 2013
Kvindesportsklubber
División de Honor Femenina de Balonmano

División de Honor Femenina de Balonmano er den øverste håndboldrække i spansk håndbold hos kvinder. Ligaen består af 12 hold, der således spiller et grundspil.

Hold i sæsonen 2019-20

Vindere 

 1953 Sección Femenina (Madrid)
 1954 Sección Femenina (Madrid)
 1955 Sección Femenina (Madrid)
 1961 Sección Femenina (Barcelona)
 1962 SH A Coruña
 1963 Medina Barcelona
 1964 Picadero
 1965 Picadero
 1966 Picadero
 1967 Picadero
 1968 Medina Valencia
 1969 Medina Valencia
 1970 Picadero
 1971 Atlético Madrid
 1972 Atlético Madrid
 1973 Medina Guipúzcoa
 1974 Medina Valencia
 1975 Medina Guipúzcoa
 1976 Atlético Madrid
 1977 Atlético Madrid
 1978 Atlético Madrid

 1979 Medina-Íber Valencia
 1980 Íber Valencia
 1981 Íber Valencia
 1982 Íber Valencia
 1983 Íber Valencia
 1984 Íber Valencia
 1985 Íber Valencia
 1986 Íber Valencia
 1987 Íber Valencia
 1988 Íber Valencia
 1989 Íber Valencia
 1990 Íber Valencia
 1991 Íber Valencia
 1992 Íber Valencia
 1993 Mar Valencia
 1994 Mar Valencia
 1995 Mar Valencia
 1996 Mar Valencia
 1997 Mar Valencia
 1998 Mar Valencia
 1999 Elda

 2000 Mar Valencia
 2001 Mar Valencia
 2002 Mar Valencia
 2003 Elda
 2004 Elda
 2005 Mar Valencia
 2006 Amadeo Tortajada
 2007 Amadeo Tortajada
 2008 Elda
 2009 Itxako
 2010 Itxako
 2011 Itxako
 2012 Itxako
 2013 Bera Bera
 2014 Bera Bera
 2015 Bera Bera
 2016 Bera Bera
 2017 Mecalia Atl. Guardés
 2018 Bera Bera
 2019 Rocasa Gran Canaria

Noter 

Håndbold i Spanien
Sport i Spanien
Håndboldligaer
Breifjorden

Breifjorden er en fjordarm af Vinjefjorden i Surnadal, Tingvoll og Sunndal kommuner på Nordmøre. Fjorden er en fortsættelse af Halsafjorden og Trongfjorden i nord. Breifjorden er 9,5 kilometer bred, eller lang, og går 5 kilometer fra nord til syd, som er den generelle retning i hele fjordsystemet.

Fjorden har indløb mellem Aksneset i vest og Båtvikneset i øst og deler sig videre i fire fjorde. Disse er Hamnesfjorden i nordøst, Surnadalsfjorden i øst, og Stangvikfjorden og Ålvundfjorden i syd. Nesøya er den den sydlige grænse til fjorden hvor  Stangvikfjorden (i øst) og Ålvundfjorden (i vest) går på hver side af øen. Kjergroneset danner den østlige grænse til fjorden. 

Mod vest i fjorden ligger bebyggelsen Vågbø i Tingvoll.

Kilder og henvisninger 

Fjorde i Møre og Romsdal
Surnadal
Sunndal
Tingvoll
Elisabeth Pinedo

Elisabeth "Eli" Pinedo Sáenz (født 13. juni 1981 i Amurrio) er en spansk tidligere håndboldspiller, der spillede som venstre fløj for en række spanske klubber og en enkelt sæson for HC Odense samt på Spaniens kvindelandshold, som venstre fløj.

Karriere

Klubber 
Pinedo startede sin karriere som professionel håndboldspiller i 2000 i BM Bera Bera. For BM Bera Bera spillede hun for, indtil 2004, hvorefter hun skiftede til CB Amadeo Tortajada hvor hun spillede til 2007. I sommeren 2007 skiftede hun til BM Sagunto. Fra 2007 til 2010 var hun på kontrakt med storsatsende SD Itxako, med hvem hun vandt EHF Cup i 2009 og det spanske mesterskab i 2009 og 2010. I 2010, skiftede hun til den danske liga i HC Odense.. Herefter vendte hun tilbage til Spanien, til hendes tidigere klub BM Bera Bera i 2011. Med BM Bera Bera, vandt hun mesterskabet i 2013, 2014, 2015 og 2016.

Landshold 
Pinedo var førstevalg på det spanske A-landshold i en lang årrække, hvor hun nåede at spille 201 landskampe og score 441 mål. Med  vandt hun sølv ved EM 2008 i Makedonien og bronze ved VM 2011 i Brasilien. 

Hun var med Spanien ved OL 2012 i London, hvor holdet i semifinalen tabte til , men efterfølgende sikrede sig bronzen med sejr over , mens Makedonien fik sølv efter finalenederlag til .

Det blev til endnu en EM-sølvmedalje i 2014, mens holdet ved OL 2016 i Rio de Janeiro blev nummer seks og i 2020 i Tokyo (afholdt 2021) blev nummer ni.

Reflist

Eksterne henvisninger 

Håndboldspillere fra Spanien
Deltagere for Spanien ved sommer-OL 2012
Deltagere for Spanien ved sommer-OL 2016
Håndboldspillere ved sommer-OL 2016
Olympiske bronzemedaljevindere fra Spanien
Sophie Amalie af Slesvig-Holsten-Gottorp

Sophie Amalie af Slesvig-Holsten-Gottorp (født 19. januar 1670, død 27. februar 1710 i Hannover) var en dansk-tysk prinsesse af Slesvig-Holsten-Gottorp. Hun var datter af hertug Frederik 3. af Slesvig-Holsten-Gottorp og Frederikke Amalie af Danmark. Hun blev gift med den senere hertug August Vilhelm af Braunschweig-Wolfenbüttel i 1695, der blev hertug af Braunschweig-Wolfenbüttel i 1714.

Eksterne henvisninger 

Huset Oldenburg
Huset Holsten-Gottorp
Hertuginder fra Tyskland
Marie Elisabeth af Slesvig-Holsten-Gottorp (1678-1755)

Marie Elisabeth af Slesvig-Holsten-Gottorp (født 21. marts 1678 i Hamburg, død 17. juli 1755 i Quedlinburg) var en dansk-tysk prinsesse, der var abbedisse i Quedlinburg fra 1718 til 1755. Hun var datter af hertug Christian Albrecht af Slesvig-Holsten-Gottorp og Frederikke Amalie af Danmark.

Eksterne henvisninger 

Huset Oldenburg
Huset Holsten-Gottorp
Abbedisser
Personer fra Hamborg
Elisabeth Ekman

Hedda Maria Elisabeth Emerence Adelaide Ekman (født Åkerhielm i 1862 på Dylta Mølle, Axbergs sn (Ör.) og død 25. maj 1936 i Stockholm (Hedv. EL) var en svensk botaniker (18. december 1862 - 25. maj 1936) særligt kendt for hendes arbejde med slægten Draba.

Hendes forældre var courtierschalken friherre Christian Wilhelm Åkerhielm af Margaretelund og Hedvig Marianne Virgin. Gift den 11. juni 1891 med Jacob Otto Ekman (2. marts 1853 i Stockholm - 3. oktober 1897).

International Plant Name Index angiver 26 taxa som beskrevet af Elisabeth Ekman (autornavn E.Ekman).

Udvalgte publikationer 

 Elisabeth Ekmen (1936) Några ord om släktet Draba's utbredning, Svensk Botanisk Tidskrift: Volym 30: Häfte 4
 Elisabeth Ekmen (1934) Contribution to the Draba Flora of Greenland VII, Svensk Botanisk Tidskrift: Volym 28: Häfte 1
 Elisabeth Ekmen (1932) Contribution to the Draba Flora of Greenland IV, Svensk Botanisk Tidskrift: Volym 26: Häfte 3-4
 Elisabeth Ekmen (1931) Contribution to the Draba Flora of Greenland. III, Svensk Botanisk Tidskrift: Volym 25: Häfte 4
 Elisabeth Ekmen (1927) Notes on some Greenland Antennariae, Svensk Botanisk Tidskrift: Volym 21: Häfte 1
 Elisabeth Ekmen (1927) Några växtlokaler för Antennaria alpina (L.) Gaertn. hanform, Svensk Botanisk Tidskrift: Volym 21: Häfte 1, 1927

Referencer 

Botanikere med autornavne
Botanikere fra Sverige
Botanikere aktive i Grønland
Anna Petrovna af Rusland

Anna Petrovna af Rusland () (27. januar 1708 – 4. marts 1728) var en russisk storfyrstinde, der var den ældste overlevende datter af Peter den Store af Rusland og Katarina 1. af Rusland. Hun blev gift med hertug Carl Frederik af Holsten-Gottorp i 1725. Hun var mor til kejser Peter 3. af Rusland.

Eksterne henvisninger 

Huset Romanov
Hertuginder
Personer fra Moskva
Hamnesfjorden

Hamnesfjorden er en fjordarm af Breifjorden i Surnadal kommune på Nordmøre  i Møre og Romsdal  fylke i Norge. Fjorden har indløb mellem Bergesvika i vest og Kjergroneset i øst og går 9 kilometer mod nordøst til bygden Bøverfjorden i bunden af fjorden. 

De to smalle morænerygge. Solemsøya og Snekkvikneset, stikker halvvejs ud i fjorden på nordsiden med 2 kiometers  afstand. Den ene, moreneryggen går over i en ø, Solemsøya. Moreneryggene er løsmasse (sand, sten og grus) og er formentlig  afsat af en dalbræ som har ligget op til det som nu er bunden af fjorden. Mellem moreneryggene er fjorden lavandet med kun 20 m dybde, mens den indenfor den inderste ryg er over 100 m på det dybeste. Bjerggrunden i området er hovedsagelig granit. Lige nord for Hamnesfjorden, ved Åsskard (Åsgård) på eidet mod Åsskardfjorden ligger to moræner på land med nogle hundrede meters afstand og de når 30–50 m over dalbunden, og er formentlig dannet samtidig med morænene i Hamnesfjorden. Ifølge Amund Helland blev fjorden tidligere kaldt Bøverfjord eller Bifrafjǫrđr efter elven Bøvra (tidligere Bifr) som løber ud inderst i fjorden. Strandstedet Bøverfjorden eller Bæverfjord ligger ved elvmundingen inderst i fjorden.

Fylkesvei 65 går langs nordsiden af fjorden og her ligger flere små gårde, mens sydsiden er mindre bebyggeet. Hamnesfjorden fryser let til om vinteren. Da vejen over til Øye i Surnadal var færdig blev området efterhånden (1965) overført til Surnadal kommune og præstegæld.

I 2003 fik fjorden status som National laksefjord i forbindelse med at Surna blev national lakseelv.

Kilder og henvisninger 

Fjorde i Møre og Romsdal
Surnadal
Clausius' sætning

Clausius' sætning eller Clausius' ulighed siger, at den  samlede varme , som tilføres eller afgives i løbet af en termodynamisk kredsproces, divideret med temperaturen  er mindre end eller lig med 0. Dette kan skrives som et lukket integrale:

For en reversibel proces - en proces uden varmetab - gælder ligheden:

Dette udtryk kan bruges til at definere entropi.

Kildehenvisninger 

Termodynamik
Karantæne i sportsgrene

Karantæne anvendes i en række sportsgrene som disciplinærstraf, fortrinsvis i holdsport overfor spillere, der har begået brud på reglerne, men også overfor ledere og trænere. I fodbold udløses karantæner efter tildeling af advarsler eller udvisninger. Dette sker i henhold til tildeling af strafpoints beroende på dommerens indberetning.  I håndbold gives der kun karantæne efter udvisninger.

Der forekommer også tilfælde af karantæne, som skyldes miskreditering af spillet. Dette kan fx ske, hvis en spiller foretager spil på egne kampe hos bettingfirmaer.

Atleter eller spillere i holdsport har en række muligheder for at appellere straffen. Den øverste appeldomstol er  Den Internationale Sportsdomstol (CAS).

Doping
Doping er indtagelse af præstationsfremmende midler. Alle olympiske idrætsgrene er kontrolleret af WADA I Danmark har Anti Doping Danmark og Danmarks Idræts-Forbund tiltrådt WADAs regelsæt. Dopingmisbrug straffes typisk med 2 års karantæne i førstegangstilfælde, men kan føre til livsvarig udelukkelse fra al idræt, hvilket cykelrytteren Lance Armstrong er et eksempel på.

Noter

Idræt
Straf
Karantæne (arbejdsmarkedet)

Karantæne på arbejdsmarkedet i Danmark vedrører ledige medlemmer af en A-kasse eller modtagere af kontanthjælp, som er ledige. For at modtage kontante ydelser, skal den ledige stå til rådighed for arbejdsmarkedet.

Det betyder bl.a., at pågældende skal være aktivt jobsøgende og følge anvisninger fra myndighederne, blandt andet pligt til at  møde op til samtaler med  a-kassens og jobcenterne. Rådighedsbestemmelserne indebærer, at et medlem ar en A-kasse skal kunne påtage sig et anvist arbejde, dagen efter, at det er blevet anvist. I karantæneperioden bortfalder retten til disse ydelser. Karantænens varighed, hvor man ikke kan opnå dagpenge afhænger af årsagen til den manglende rådighedsstillelse.

Noter

Arbejdsmarkedet i Danmark
San Andreas

San Andreas er en amerikansk katastrofefilm fra 2015, der er instrueret af Brad Peyton og skrevet af Carlton Cuse. I filmen medvirker bl.a. Dwayne Johnson, Carla Gugino, Alexandra Daddario, Ioan Gruffudd, Kylie Minogue og Paul Giamatti. Filmen bygger på fiktion og tager udgangspunkt i et jordskælv forårsaget af San Andreas-forkastningen, som i bogstaveligste forstand ryster storbyerne Los Angeles og San Francisco.

Eksterne henvisninger 
 

Katastrofefilm fra USA
Amerikanske film fra 2015
Jyske mesterskab 1922-23 (fodbold)

Det jyske mesterskab i fodbold 1922-23 var den 25. udgave af turneringen om det jyske mesterskab i fodbold for herrer organiseret af Jydsk Boldspil-Union. AGF vandt turneringen for sjette gang. Vinderen af turneringen kvalificerede sig til Landsfodboldturneringen 1922-23.

Jydsk Boldspil-Union ændrede denne sæson den bedste række til kun at bestå af seks hold, der spillede mod hinanden ude og hjemme.  De kvalificerede hold til JBUs Mesterskabsrække var kredsvinderne fra sæsonen 1921-22. Nr. seks spillede kvalifikation til næste sæson mod vinderen af JBUs A-række.. AGF førte turneringen fra start til slut og vandt mesterskabet med to kampe igen.

JBUs Mesterskabsrække

Kvalifikation til Mesterrækken 
De ni kredsvindere i JBUs A-række mødtes i et slutspil. Vinderen spillede mod nr. seks fra JBUs Mesterskabsrække om en plads i Mesterskabsrækken 1923-24.

1. runde
Kolding B - AGF II 5 - 1.
Kredssemifinaler
Frederikshavn IK - Randers Freja 3- 2
Viborg FF - Nykøbing Mors IF 3 - 2
Kolding B - Sønderborg BK 2 - 0
Esbjerg B 98 - Ringkøbing IF 3 - 1
Kredsfinaler
Viborg FF - Frederikshavn IK 4 - 3
Kolding B - Esbjerg B 98 3 - 1
Finale
Viborg FF - Kolding B 2 - 0. Spillet i Horsens.
Oprykningskamp
Skive IK - Viborg FF 1 - 2. Spillet i Aarhus.

Viborg rykkede op i Mesterskabsrækken 1923-24.

Slutspil

Kilder

Øvrige kilder 
 
 Johannes Gandil (1939): Dansk fodbold, Sportsbladets forlag.

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Pedro Armendáriz

Pedro Armendáriz (født Pedro Gregorio Armendáriz Hastings, 9. maj 1912, død 18. juni 1963) var en mexicansk filmskuespiller, der bl.a. medvirkede i James Bond-filmen From Russia with Love.

Eksterne henvisninger 

 

Skuespillere fra Mexico
Personer fra Mexico City
Mexikanere i 1900-tallet
Anita Krumbach

Anita Krumbach (18. august 1967 er en dansk forfatter, der skriver skønlitteratur. Hendes romandebut var Natdyr, der udkom i 2008. I 2009 modtog hun Kulturministeriets Børnebogspris for Et mærkeligt skib.

Krumbach er uddannet lærer i billedkunst og dansk på N. Zahles Seminarium. Hun begyndte at læse illustrator på Danmarks Designskole, og debuterede som illustrator Jens Kovsteds billedbog Det store slæderæs i 2001.

Hæder 
 Kulturministeriets Børnebogspris for romanen Et mærkeligt skib, 2009

Bibliografi 
 Natdyr (2008)
 Røv og guldsand (2013) Høst & Søn 
 Sidste tur (2014) Gyldendal 
 Faste pladser (2015)
 Nivemaskinen) (2017)
 Hvis Cilla kunne se mig nu'' (2019)

Referencer 

Børnebogsforfattere fra Danmark
Kvindelige forfattere i det 21. århundrede
Louise af Sachsen-Gotha-Altenburg

Louise af Sachsen-Gotha-Altenburg (Prinzeßin Luise Pauline Charlotte Friederike Auguste von Sachsen-Gotha-Altenburg) (født 21. december 1800 i Gotha, død 30. august 1831 i Paris) blev hertuginde af Sachsen-Coburg-Saalfeld ved sit giftermål med hertug Ernst 1. af Sachsen-Coburg og Gotha i 1817. De fik to sønner, hertug Ernst 2. af Sachsen-Coburg og Gotha (1818-1893) og prins Albert (1819-1861), der var gift med Dronning Victoria (1819-1901) af Storbritannien. Deres søn prins Arthur af Storbritannien og Louise Margarete af Preussen var forældre til kronprinsesse Margareta af Sverige, der var mor til dronning Ingrid.

Efter skilsmissen i 1826 fra hertug Ernst 1. fik hun slottet i Altenburg. Han fik Gotha efter Louises afdøde fader, og derved opstod personalunionen mellem Sachsen-Coburg og Sachsen-Gotha. I 1826, blev Louise gift med staldmester Alexander von Hanstein, som hun havde haft et uægteskabeligt forhold med. I 1831 tog de til Paris for lægelige undersøgelser, fordi prinsesse Louise skrantede, og samme år døde hun i Paris af livmoderkræft.

Litteratur 
 
 Paul von Ebart: Luise Herzogin von Sachsen-Coburg-Saalfeld. Ein Lebensbild nach Briefen derselben. Minden 1903 (Digitalisat)
 Hans-Joachim Netzer: Albert von Sachsen-Coburg und Gotha. Ein deutscher Prinz in England. Beck, München 1988, .
 Josef Dreesen, Gerhard Schnur: Luise. Herzogin von Sachsen-Coburg-Saalfeld, 1800–1831. Ein Porträt. = Luise, Duchess of Saxe-Coburg-Saalfeld. A Portrait. Stadtmuseum St. Wendel, St. Wendel 2006, .
 Rosemarie Barthel: Prinzessin Luise von Sachsen-Gotha-Altenburg. Stamm-Mutter des englischen Königshauses. Quelleninventar mit ausgewählten Dokumenten des Thüringischen Staatsarchivs Gotha (= Schriften des Thüringischen Staatsarchivs Gotha. Bd. 2,  = Friedensteinsche Quellen. Bd. 2). Thüringisches Staatsarchiv, Gotha 2009.
 Ulrike Grunewald: Luise von Sachsen-Coburg-Saalfeld. (1800–1831). Lebensräume einer unangepassten Herzogin. Böhlau, Köln u. a. 2013, , (Zugleich: Mainz, Universität, Dissertation, 2012).
 Ulrike Grunewald: Die Schand-Luise. Der Skandal um Queen Victorias verstoßene Schwiegermutter, Darmstadt: wbg Theiss 2018, .

Referencer 

Huset Sachsen-Coburg-Gotha
Falhófnir

Falhófnir (norrønt for "behåret hov" eller "skjult hov") er en hest i nordisk mytologi, som bliver nævnt i både Grímnismál og Gylfaginning som en af de hingste, som aserne rider på hver dag, når drager til Yggdrasil for at dømme ting. I ingen af stanzaerne bliver ejerskabet af hesten tilskrevet til en bestemt gud, som det er tilfældet med bl.a. Sleipner og Frejfaxe.

Referencer

Heste i nordisk mytologi
Gísl

Gísl er en hest i nordisk mytologi, som bliver nævnt i både Grímnismál og Gylfaginning som en af de hingste, som aserne rider på hver dag, når drager til Yggdrasil for at dømme ting. I ingen af stanzaerne bliver ejerskabet af hesten tilskrevet til en bestemt gud, som det er tilfældet med bl.a. Sleipner og Frejfaxe.

Referencer

Heste i nordisk mytologi
Glad (nordisk mytologi)

Glad (norrønt Glaðr, "glad" eller "lys") er en hest i nordisk mytologi, som bliver nævnt i både Grímnismál og Gylfaginning som en af de hingste, som aserne rider på hver dag, når drager til Yggdrasil for at dømme ting. I ingen af stanzaerne bliver ejerskabet af hesten tilskrevet til en bestemt gud, som det er tilfældet med bl.a. Sleipner og Frejfaxe.

Referencer

Heste i nordisk mytologi
Glær

Glær (norrønt for "klar" eller "glasagtig") er en hest i nordisk mytologi, som bliver nævnt i både Grímnismál og Gylfaginning som en af de hingste, som aserne rider på hver dag, når drager til Yggdrasil for at dømme ting. I ingen af stanzaerne bliver ejerskabet af hesten tilskrevet til en bestemt gud, som det er tilfældet med bl.a. Sleipner og Frejfaxe.

Referencer

Heste i nordisk mytologi
Gyllir

Gyllir (norrønt for "gylden") er en hest i nordisk mytologi, som bliver nævnt i både Grímnismál og Gylfaginning som en af de hingste, som aserne rider på hver dag, når drager til Yggdrasil for at dømme ting. I ingen af stanzaerne bliver ejerskabet af hesten tilskrevet til en bestemt gud, som det er tilfældet med bl.a. Sleipner og Frejfaxe.

Referencer

Heste i nordisk mytologi